**ผู้ลงทุนไม่สามารถขายคืนหน่วยลงทุนนี้ในช่วงเวลา 16 พ.ค.- 15 พ.ย. 2561 ได้ และกองทุนนี้ลงทุนกระจุกตัวในผู้ออก ดังนั้น หากมีปัจจัยลบที่ส่งผลกระทบต่อการลงทุนดังกล่าว ผู้ลงทุนอาจสูญเสียเงินลงทุนจำนวนมาก**

แนวโน้มตลาดตราสารหนี้

ในช่วงสัปดาห์ที่ 27 เมษายน- 4 พฤษภาคม 2561 อัตราผลตอบแทนของตราสารหนี้ในประเทศมีการปรับตัวเพิ่มขึ้นทุกช่วงอายุต่อเนื่องจากสัปดาห์ก่อนตามแรงขายเพื่อลดความเสี่ยงของนักลงทุนทั้งในและต่างประเทศ หลัง Fed มีแนวโน้มที่จะขึ้นดอกเบี้ยอย่างต่อเนื่องและเงินดอลล่าร์สหรัฐอเมริกาเริ่มกลับมามีทิศทางที่แข็งค่า สำหรับนักลงทุนต่างชาติในช่วงสัปดาห์ที่ผ่านมาเป็นยอดขายสุทธิจำนวน 11,493 ล้านบาท โดยสรุปอัตราผลตอบแทนของตราสารหนี้อายุคงเหลือ 2 ปี ปรับตัวเพิ่มขึ้น 5 bps.มาอยู่ที่ 1.55% ต่อปี อายุคงเหลือ 5 ปี ปรับตัวเพิ่มขึ้น 1 bps.มาอยู่ที่ 1.96% ต่อปี และอายุคงเหลือ 10 ปี ปรับตัวเพิ่มขึ้น 2 bps.มาอยู่ที่ 2.64% ต่อปี สำหรับปัจจัยที่ต้องติดตามจะเป็นตัวเลขการจ้างงานนอกภาคเกษตรของสหรัฐอเมริกา ความคืบหน้าของมาตรการกระตุ้นเศรษฐกิจของรัฐบาล ความคืบหน้าทางการเมือง ทิศทางของการเคลื่อนย้ายเงินลงทุนระหว่างประเทศ และการเคลื่อนไหวของตลาดหุ้นและตลาดตราสารหนี้ต่างประเทศ

อัตราผลตอบแทนของพันธบัตรรัฐบาลสหรัฐอเมริกามีการปรับตัวผันผวนในช่วงแคบตามแนวโน้มการขึ้นดอกเบี้ยของ Fed ในเดือนมิถุนายน หลังเงินเฟ้อมีแนวโน้มที่จะเร่งตัวขึ้นสู่ระดับเป้าหมายของ Fed ในระยะกลาง ในขณะที่เงินเฟ้อฝั่งยูโรโซนปรับตัวลง และตัวเลขการจ้างงานนอกภาคเกษตรที่ปรับตัวเพิ่มขึ้นต่ำกว่าคาด โดยสรุปอัตราผลตอบแทนของตราสารหนี้อายุคงเหลือ 2 ปี ปรับตัวเพิ่มขึ้น 2 bps. มาอยู่ที่ 2.51% ต่อปี อายุคงเหลือ 5 ปี ปรับตัวลดลง 2 bps. มาอยู่ที่ 2.78% ต่อปี และอายุคงเหลือ 10 ปี ปรับตัวลดลง 1 bps. มาอยู่ที่ 2.95% ต่อปี สำหรับปัจจัยที่ต้องติดตามจะเป็นตัวเลขเศรษฐกิจ การดำเนินนโยบายด้านเศรษฐกิจ การค้า และการเมืองของสหรัฐอเมริกา รวมถึงสถานการณ์ทางการเมืองระหว่างประเทศ

สำหรับในสัปดาห์นี้ บลจ.กรุงไทย จำกัด (มหาชน) จะเปิดให้มีการเสนอซื้อและเสนอขายหน่วยลงทุนของกองทุนเปิดกรุงไทยตราสารหนี้ เอฟไอเอฟ 184 (KTFF184) อายุกองทุนประมาณ 6 เดือน ผู้ถือหน่วยจะได้รับผลตอบแทนประมาณ 1.15% ต่อปี โดยกองทุนมีนโยบายลงทุนในเงินฝาก/ตราสารหนี้ต่างประเทศไม่น้อยกว่าร้อยละ 80 ของ NAV และกองทุนมีนโยบายป้องกันความเสี่ยงด้านอัตราแลกเปลี่ยนทั้งจำนวน โดยตราสารที่คาดว่าจะลงทุนมีดังนี้



ทั้งนี้ หากไม่สามารถลงทุนให้เป็นไปตามที่กำหนดไว้ เนื่องจากสภาวะตลาดมีการเปลี่ยนแปลงไป ผู้ลงทุนอาจไม่ได้รับผลตอบแทนตามอัตราที่โฆษณาไว้

กองทุนนี้เหมาะกับผู้ลงทุนที่ต้องการลงทุนในตราสารหนี้ที่สามารถคาดการณ์ผลตอบแทนได้ และสามารถรับความเสี่ยงจากการลงทุนได้บ้าง กองทุนนี้จัดเป็นกองทุนที่มีความเสี่ยงปานกลางค่อนข้างต่ำ (ระดับ 4) โดยเงินลงทุนในตราสารหนี้ต่างประเทศจะมีการทำการป้องกันความเสี่ยงจากอัตราแลกเปลี่ยนทั้งจำนวน ตามเกณฑ์มาตรฐานการจัดระดับความเสี่ยงของกองทุน (ระดับ 1 สะท้อนความเสี่ยงต่ำสุด และระดับ 8 สะท้อนความเสี่ยงสูงสุด) ซึ่งตราสารเป้าหมายจะให้ส่วนต่างผลตอบแทนที่ค่อนข้างจูงใจเมื่อเทียบกับการลงทุนเฉพาะพันธบัตร